ชื่อสถานที่: ติ๋มแหนมเนือง
ประเภท: ร้านอาหาร กาแฟ เบเกอรี่
ตำบล: ป่าตอง
อำเภอ: กะทู้
จังหวัด: ภูเก็ต
รหัสไปรษณีย์: 83150
พิกัด: 7.88544, 98.29681

คุ้มค่า อาหารดี บริการดี เงียบ ร้านสะอาด หากใครอยากลองมาชิม เชิญได้นะครับ สวัสดีครับพี่น้องชาววงในทุกท่าน วันนี้ผมได้มีโอกาสไปแวะชิมอาหารประเภทแหนมเนือง ร้านนี้ผมเคยไปกินแล้วครั้งนึงเมื่อเดือนก่อน แต่ก็ไม่ได้มีโอกาสรีวิวสักที วันนี้เป็นวันหยุดผมสบายๆ เลยถือโอกาสนี้มาบอกเล่าว่าร้านนี้เป็นยังไง เอาหล่ะครับวันนี้ผมมาถึงร้านแล้วเมนูที่สั่งไปมีดังนี้ แหนมเนือง 1 ชุด (ทานสองท่านได้สบายๆ) ส้มตำ ปอเปี๊ยะ ก่อนจะเข้าเรื่องรสชาติและปริมาณ ผมขอเล่าบรรยากาศและที่จอดรถก่อนนะครับ บรรยายกาศร้านทั่วๆ ไปเหมาะสำหรับพาครอบครัวหรือเพื่อนๆ ไปกินเลี้ยงได้ครับ เพราะบรรยากาศน่านั่งสบายๆ เป็นส่วนตัว ที่สำคัญแอร์เย็น เพลงเพราะและเงียบดีครับ ทั้งๆ ที่อยู่ข้างทาง แต่ร้านสามารถเก็บเสียงได้ดีมากๆ ส่วนที่จอดรถสบายๆ ครับ สามารถรองรับได้สิบกว่าคัน ส่วนท่านที่ไม่ได้มาทานสามารถนำรถมาจอดได้นะครับ แต่ถ้าจอดนานกว่า 1 ชั่วโมงทางร้านจะเก็บชั่วโมงละ 20 ซึ่งผมคิดว่าถูกนะเพราะกว้างและดูปลอดภัยดี เอาหละครับ เรามาคุยเรื่องเมนูที่สั่งมากันบ้าง แหนมเนือง ชุดนี้เค้าจะให้ผักมาเยอะมาก สำหรับผมเลือกกินได้ตามใจชอบ ดูจากภาพประกอบได้นะครับ โดยรวมแล้วผมชอบครับ ผักสด วัตถุดิบดี น้ำจิ้มที่ลาดก็รสชาติเข้ากันมากๆ จานนี้ผมให้ 8/10 ครับ ส้มตำ ร้านนี้ถือว่าทำออกมาได้ดีมากๆ ทั้งรสชาติ หน้าตาการจัดวาง ผิดคาดที่ผมนึกเอาไว้ว่าคงจะรสชาติเหมือนทั่วๆ ไป คือไม่ได้เด่นอะไรมาก แต่ขอบอกว่าสุดยอดมาก ถ้าผมสั่งให้เผ็ดอีกนิดนี่คือใช่เลย จานนี้ผมให้ 8.5/10 ปอเปี๊ยะ อันนี้ผมขอตินะครับเพราะส่วนตัวผมว่ามันแห้งๆ เวลากินจะยากในการคีบเพราะมันจะติดจาน เวลากินมันจะแห้งๆ เหมือนติดคอ อยากจะให้มันชุ่มๆ กว่านี้หน่อย ที่สำคัญน่าจะใช้ผักให้มันหลากหลายกว่านี้ครับ จานนี้ผมให้ 6/10 หลังจากที่ทานเสร็จเรียบร้อย เรียกเช็คบิล ก็ไม่ได้แพงอะไรมาก ผมถือว่าคุ้มครับ ถ้าหาเพื่อนที่กินผักเก่งๆ มากินด้วยกัน สรุปหลังจากที่อ่านในเรื่องที่ผมรีวิวมา ถ้าให้คะแนนรวมๆ สำหรับอาหารร้านนี้ผมให้ 8/10 ครับ คุ้มค่า อาหารดี บริการดี เงียบ ร้านสะอาด หากใครอยากลองมาชิมเชิญได้นะครับ